В И С Ш    С Ъ Д Е Б Е Н    С Ъ В Е Т

П Р О Т О К О Л   № 16

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 18.06.2025 г.

Днес, 18.06.2025 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Йордан Стоев
                                                                                             Олга Керелска 
                                                                                             Огнян Дамянов 
                                                                                             Пламен Найденов
                                                                                             Боян Новански

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

По внесените допълнителни материали и на основание последвалите разисквания:

КОМИСИЯ „УПРАВЛЕНИЕ НА СОБСТВЕНОСТТА"
към Пленума на Висшия съдебен съвет
РЕШИ:

ВКЛЮЧВА в дневния ред:

1.Писмо от административния ръководител на Административен съд – София област /АССО/ с искане за осигуряване на средства за закупуване и монтаж на система за пожарогасене в сървърно помещение в сграда на ул. „Съборна“ № 7, гр. София.
2.Проект на решение за упълномощаване на представляващия Висшия съдебен съвет да сключи договор с кмета на Община Варна за предоставяне на безвъзмездно право на ползване на ВСС, за нуждите на Апелативен съд - Варна и Административен съд - Варна, върху части от имот – частна общинска собственост, находящ се в гр. Варна, ж.к. „Чайка“, до бл. 34.

-	Инвестиции и строителство:

1.ОТНОСНО: Писмо от главния секретар на администрацията на Главен прокурор на Република България, с искане за осигуряване на средства и включване в Инвестиционната програма на Висш съдебен съвет за 2025 г. на нови обекти.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

1.1. ВЪЗЛАГА на дирекция „Управление на собствеността на съдебната власт“ към администрацията на Висшия съдебен съвет, при изготвяне на проектобюджета на съдебната власт за 2026 г., съответно бюджетната прогноза за периода 2027-2029 г. на Висш съдебен съвет и проекта на Инвестиционна програма на ВСС по § 51-00 „Основен ремонт на ДМА“ за 2026 г. да бъдат включени, както следва:
- обект: „Основен ремонт на администрация, находяща се на бул. „Г. М. Димитров“ № 42“ с прогнозна стойност 10 092 800,00 лв. 
- обект: „Основен ремонт на сградата на блок 1В в Национална следствена служба, пристрояване на асансьор и частично надстрояване на сградата“ с прогнозна стойност  7 533 700,00 лв.
- средства в общ размер на 5 663 255,00 лв. за ново обзавеждане на сградите, предмет на строително-ремонтните работи на цитираните по-горе обекти.
1.2. ИЗПРАЩА решението на и.ф. Главен прокурор на Република България, на разпореждане и за предоставяне на информация за:
- периода на изпълнение на СМР за всеки един от обектите по т. 1.1, планираното усвояване на средствата за периода по години, с оглед определяне на годишни задачи за изпълнение на обектите.
- периода на изпълнение на доставката и монтажа на ново обзавеждане за обектите по т. 1.1, планираното усвояване на средствата за периода по години, с оглед планиране и осигуряване на средствата по бюджета на съдебната власт.
1.3. ИЗПРАЩА решението на комисия „Бюджет и финанси“ към Пленума на ВСС, за сведение.

2.ОТНОСНО: Писмо от административния ръководител на Районен съд – Нови пазар, с искане за осигуряване на средства и включване в Инвестиционната програма на Висш съдебен съвет за 2025 г. на проект за втора захранваща линия за резервно електро захранване на Съдебна палата – гр. Нови пазар.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

2.1.	ПРИЕМА за необходимо и целесъобразно изпълнение на обект „Проектиране, доставка и монтаж и изграждане на втора захранваща линия за резервно електрозахранване на Съдебна палата  с идентификатор 52009.501.1134.1, находяща се в гр. Нови пазар, ул. „Цар Освободител“ № 31“ със сметна стойност 40 000 лв. с ДДС и срок за изпълнение 2025 г.
2.2. ПРЕДЛАГА на административния ръководител на Районен съд - Нови пазар, във връзка с решение по т. 6.1. от протокол № 1/18.01.2018 г., допълнено с решение по т. 49.1. от протокол № 12/26.04.2018 г. от заседание на Пленума на Висшия съдебен съвет да организира, проведе и възложи  по реда и условията на чл. 20, ал. 4, т.1 и чл. 114 от Закона за обществените поръчки процедура за обществена поръчка за избор на изпълнител на обект „Проектиране, доставка и монтаж и изграждане на втора захранваща линия за резервно електрозахранване на Съдебна палата с идентификатор 52009.501.1134.1, находяща се в гр. Нови пазар, ул. „Цар Освободител“ № 31“ с прогнозна стойност 40 000 лв. с ДДС. За резултата от проведената процедура да бъде уведомена дирекция „Управление на собствеността на съдебната власт“  към АВСС за предприемане на последващи действия.
2.3. ВЪЗЛАГА на дирекция „Управление на собствеността на съдебната власт“ към администрацията на Висшия съдебен съвет при получаване на информация за избран изпълнител на обекта по т. 2.1 да предприеме необходимите действия за включване на обект „Проектиране, доставка и монтаж и изграждане на втора захранваща линия за резервно електрозахранване на Съдебна палата  с идентификатор 52009.501.1134.1, находяща се в гр. Нови пазар, ул. „Цар Освободител“ № 31“ в Инвестиционната програма на ВСС по § 51-00 „Основен ремонт на ДМА“ за 2025 г. и извършване на корекция по бюджета на Районен съд – Нови пазар. 
2.4. ИЗПРАЩА решението на комисия „Бюджет и финанси“ към Пленума на ВСС за сведение и на административния ръководител на Районен съд – Нови пазар, за сведение и изпълнение.

3.ОТНОСНО: Писмо от и.ф.главен прокурор на Република България с предложение за извършване на вътрешно-компенсирани промени на годишните задачи за обектите на ПРБ, включени в Инвестиционната програма на Висшия съдебен съвет за 2025 г.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1.ПРИЕМА за сведение писмо рег. № ВСС-8562/20.05.2025 г. от и.ф. Главен прокурор на Република България.
	3.2.ВЪЗЛАГА на дирекция „Управление на собствеността на съдебната власт“ към администрацията на Висшия съдебен съвет да изготви проект за актуализиране на указания за упражняване правомощията на административните ръководители на органите на съдебната власт по  чл. 5, ал. 2, т. 7 от ЗОП, които организират, провеждат и възлагат обществени поръчки за ползваните от тях сгради, съгласно утвърденото от Пленума на ВСС поименно разпределение на разходите по § 51-00 „Основен ремонт на ДМА“.
	3.3.ИЗПРАЩА решението на комисия „Бюджет и финанси“ към Пленума на ВСС, за сведение.
3.4.ИЗПРАЩА решението на и.ф. Главен прокурор на Република България, на разпореждане.

4.ОТНОСНО: Изпълнение на решение по т. 2 от протокол № 13/14.05.2025 г от заседание на Комисия „Управление на собствеността“ към Пленума на Висшия съдебен съвет във връзка с обект „Основен ремонт и преустройство на част от сграда на пл. „Акад. Николай Хайтов“ № 8“, гр. Асеновград“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:
4.1. ПРЕДЛАГА на Пленума на Висшия съдебен съвет да приеме следното решение:
1.	ПРИЕМА предложението на „ФОН СК“ ООД за довършване на всички дейности, необходими за пълно изпълнение на предмета на договор рег. № ВСС - 11980/10.08.2021 г. за обект: „Основен ремонт и преустройство на част от сграда на пл. „Акад. Николай Хайтов“ № 8“, гр. Асеновград“. 

2.	ОТМЕНЯ Решенията по т. 47.2. и т. 47.3. от Протокол № 26/11.06.2024 г. на СК на ВСС, изпълняваща функциите на ВСС, съгласно § 23, ал. 2 от ПЗР на ЗИД на КРБ /обн. ДВ, бр. 106/22.12.2023 г./. 
3.	ИЗПРАЩА решението на административния ръководител на Районен съд – Асеновград, за сведение.

     4.2. ВНАСЯ предложението като редовна точка в следващото редовно заседание на Пленума на ВСС.

-	Текущи ремонти:

5.ОТНОСНО: Писмо от административния ръководител на Окръжен съд - Ямбол с искане за осигуряване на средства за авариен ремонт на главното разпределително табло и табло на 2-ри етаж в сградата на Съдебна палата - Ямбол.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:
5.1.ПРИЕМА за необходимо и целесъобразно извършването на авариен ремонт на главното разпределително ел. табло и ел. табло на 2-ри етаж в основната сграда на Съдебна палата – Ямбол, находяща се в гр. Ямбол, ул. „Жорж Папазов“ № 1 на стойност 7 556,40 лв. с ДДС, съгласно икономически най-изгодната оферта, представена от административния ръководител на Окръжен съд – Ямбол.
Мотиви: Извършването на аварийния ремонт е необходим с цел предотвратяване на бъдещи аварии и постигане на безопасна работна среда. Ремонтните работи попадат в обхвата на чл. 12, ал.1 във връзка с §1 от Допълнителните разпоредби на Правилата.

Справка за отпуснатите средства на ОС – Ямбол
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	9 779.40 лв.
25 354.97 лв.
10 952,90 лв.
4 548.54 лв.

2 027.94 лв.

1 680,00 лв.	Укрепване комин котелно
Ремонт западна фасада
Ремонт кабинети №№202, 203 и 212
Ремонт зала № 7 - основно шпакловъчно боядж. работи - 114м2 и - доставка и монтаж корниз - 32 м1
Ремонт централно стълбище - демонтаж и монтаж на каменни стъпала - 14 м1, фугиране площадка - 13 м2, ал. парапет - 7м1,  за инвалиди
Надграждане на с-ма за ПИИ 	
2021	1 000,00 лв.

19 047.95 лв.	Изготвяне на технически проект за ремонт на канализационната система отвеждаща дъждовната вода от покривното пространство
Строително - монтажни работи в кабинети № 214, 211, 205, 225 и в коридор	
2022	14 387,00 лв.	Авариен ремонт на покрив и вътрешен ремонт по стени и тавани.	
2023	776,00 лв.	Отстраняване на щети във връзка с настъпило застрахователно събитие № 010008-2112/28.06.2022 г.	
2024	0,00 лв.	няма	
2025	
4 108,00 лв.

1 170,00 лв.	Заявени СМР за 2025 г.
Подмяна на метална врата от северозападната страна на сградата, която се използва за служебен вход – одобрени съгласно т.12 по Протокол №15/11.06.2025 г. на КУС.
Монтаж на осветителни тела в дворното пространство на прилежащия терен (дворно място) към сградата на съда – одобрени съгласно т.12 по Протокол №15/11.06.2025 г. на КУС.	
5.2.ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на Окръжен съд – Ямбол с финансови средства в размер на 7 557,00 лв. с ДДС за извършването на авариен ремонт на главното разпределително ел.табло и ел.табло на 2 - ри етаж в основната сграда на Съдебна палата – Ямбол, находяща се в гр. Ямбол, ул. „Жорж Папазов“ № 1. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
5.3.УКАЗВА на административния ръководител на Окръжен съд – Ямбол да предприеме действия за приоритетно планиране на необходимите средства за 2026 г. за проектиране и изпълнение на основен ремонт на ел. инсталация на основната сграда на Окръжен съд – Ямбол, като за предприетите действия да информира дирекция „УССВ“.
5.4.ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител на ОС – Ямбол, за сведение и изпълнение.

6.ОТНОСНО: Писмо от и.ф. административния ръководител на Окръжен съд - Хасково във връзка със сключване на договор за отстраняване на щета по настъпило застрахователно събитие.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

6.1.ПРИЕМА за сведение писмо от и.ф. административния ръководител на Окръжен съд – Хасково във връзка с възлагане на авариен ремонт по заведена щета № 0110-100-0000-2025/28.02.2025 г. в сградата на съда, находяща се на бул. „България“ № 144.
Мотиви: Възлагането и изпълнението на аварийния ремонт в сградата на Окръжен съд - Хасково, свързан с възникнало застрахователно събитие, при което от застрахователно дружество „ОЗОК Инс“ АД  е регистрирана щета и са осигурени в пълен размер заявените средства за отстраняването им, е в правомощията на и.ф. административния ръководител на ОС – Хасково.
6.2. ИЗПРАЩА решението на административния ръководител на ОС – Хасково, за сведение и изпълнение.

-	Управление на собствеността:

7.ОТНОСНО: Проект на решение за упълномощаване на представляващия Висшия съдебен съвет да подпише договор за наем с Църковно настоятелство при храм „Св. Николай“, гр. Плевен.
КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

        7.1. ПРИЕМА да бъде сключен нов договор с Църковно настоятелство при храм „Св. Николай“, за временно и възмездно ползване на имот, представляващ 3 броя помещения с №№ 316, 330, 331, находящи се на трети етаж в административна сграда в гр. Плевен, пл. „Възраждане“ № 1, за нуждите на Военно-окръжна прокуратура /ВОП/ - София – Военно следствен участък /ВСлУ/ - Плевен при месечна наемна цена в размер на 400,00 лева и срок от 5 /пет/ години, считано от 07.07.2025 г.
         7.2. ИЗПРАЩА материалите по преписката на комисия „Бюджет и финанси“ към Пленума на ВСС във връзка с писмо рег. № ВСС – 10482/24 03.06.2025 г. от ставрофорен свещеноиконом Христо Вълчев Георгиев – председател на Църковното настоятелство, за произнасяне относно поемане на ангажимент за извършване на разход в размер на 400,00 лв., представляващ променена месечна наемна цена за имота от 200,00 лв. на 400,00 лева, с оглед сключване на нов договор за срок от 5 /пет/ години, считано от 07.07.2025 г.
7.3. ПРЕДЛАГА на Пленума на Висшия съдебен съвет да приеме следното решение:
1. УПЪЛНОМОЩАВА представляващия Висшия съдебен съвет да сключи нов договор с Църковно настоятелство при храм „Св. Николай“ гр. Плевен, с който се предоставя за временно и възмездно ползване на ВСС, за нуждите на Военно-окръжна прокуратура /ВОП/ - София – Военно следствен участък /ВСлУ/ - Плевен, недвижим имот, представляващ 3 броя помещения с №№ 316, 330, 331 с обща площ 68 кв.м., находящи се на трети етаж в административна сграда в гр. Плевен, пл. „Възраждане“ № 1, за срок от 5 /пет/ години, считано от 07.07.2025 г. с месечна наемна цена за имота в размер на 400,00 лв., и запазване на условията по договора.
2. ИЗПРАЩА решението на и.ф. Главен прокурор на Република България, на разпореждане и на председателя на Църковно настоятелство при храм „Св. Николай“ – Плевен, за сведение.
7.4. ВНАСЯ предложението по т. 7.3, като редовна точка в следващо заседание на Пленума на ВСС, при изразено съгласие по т. 7.2 от комисия „Бюджет и финанси“ към Пленума на ВСС.

-	Разни:

Допълнителни точки, включени за разглеждане
в заседанието на Комисия „Управление на собствеността”

8.ОТНОСНО: Писмо от административния ръководител на Административен съд – София област /АССО/ с искане за осигуряване на средства за закупуване и монтаж на система за пожарогасене в сървърно помещение в сграда на ул. „Съборна“ № 7, гр. София.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

8.1.ПРИЕМА за необходимо и целесъобразно да бъде доставена и монтирана  пожарогасителната система в сървърното помещение на 2-ри етаж, ползвано от Административен съд - София област в сградата на ул. „Съборна“ № 7, на стойност 11 004,00 лв. с ДДС, съгласно икономически най-изгодната оферта, предоставена от административния ръководител на съда.
Мотиви: Ремонтът има неотложен характер, съгласно §1 на Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).

Справка за отпуснатите средства на АССО, ул. "Съборна" № 7
за периода 2020 г. – 2025 г.

година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	Няма	
2021	0,00 лв.	Няма	
2022	0,00 лв.	Няма	
2023	0,00 лв.	Няма	
2024	0,00 лв.	Няма	
2025	0,00 лв.	Няма	
		8.2. ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Административен съд - София област с финансови средства в размер на 11 004,00 лв. с ДДС за доставка и монтаж на пожарогасителна система в сървърно помещение, ползвано от съда, на 2-ри етаж в сградата на ул. „Съборна“ № 7, гр. София. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
8.3. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител на Административен съд – София област, за сведение.

9.ОТНОСНО: Проект на решение за упълномощаване на представляващия Висшия съдебен съвет да сключи договор с кмета на Община Варна за предоставяне на безвъзмездно право на ползване на ВСС, за нуждите на Апелативен съд - Варна и Административен съд - Варна, върху части от имот – частна общинска собственост, находящ се в гр. Варна, ж.к. „Чайка“, до бл. 34.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	9.1.ПРЕДЛАГА на Пленума на Висшия съдебен съвет да приеме следното решение: 
	1. УПЪЛНОМОЩАВА представляващия Висшия съдебен съвет да сключи договор с кмета на Община Варна за безвъзмездно предоставяне в управление на ВСС на недвижим имот - частна общинска собственост,  находящ се в гр. Варна, ж.к. Чайка, до бл. 34, представляващ помещения с обща застроена площ от 135,09 кв.м, разположени в средната част на подблоковото пространство на осеметажна жилищна сграда, с обособени входове от лявата и дясната страна, предмет на Акт за общинска собственост № 58/07.02.1997 г., за срок от 10 /десет/ години, считано от датата на сключване на договора, за нуждите на Административен съд – Варна и Апелативен съд - Варна.
	9.2.ВНАСЯ предложението като редовна точка в следващото редовно заседание на Пленума на ВСС.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ